2 Elektroakustické ozvučenie
2.1 Elektroakustický reťazec

Na nasledujúcom obrázku je zobrazený elektroakustický reťazec so všetkými dôležitými súčasťami (komponentami):

Schéma elektroakustického reťazca

Mikrofón je na počiatku elektroakustického reťazca. Slúži k premenne akustického signálu na signál elektrický, ktorý sa ďalej spracováva ďalšími zariadeniami. Jeho kvalita zásadne ovplyvňuje ďalšie spracovanie zvuku.

Typy mikrofónov:

- ručný
- náhlavný
- na „husom“ krku
- klopový
- plochý (stolný)
- špeciálny (napr. pre hudobníkov)

Bezdrôtový mikrofón (mikroport) je sústava mikrofónov s pripojeným vysielačom a prijímačom. Vysielače sú súčasťou mikrofónu alebo sa pripájajú k mikrofónu krátkym káblom. Prijímačom sa potom prijíma signál z mikrofónu-vysielača. Vysielače sú napájené batériami, prijímače väčšinou klasickým sieťovým zdrojom.

Napriek tomu existuje mnoho odporučení na umiestenie reprosústav podľa typu využitia a akustického prostredia. V praxi sú najčastejšie dva základné modely ozvučení:

1. Centrálne ozvučenie (sústava s jediným zdrojom) môže byť jediný reproduktor alebo centrálna zostava niekoľkých reproduktorov. Centrálne ozvučenie je väčšinou umiestnené vpredu, nad miestom prezentácie. Vzhľadom k tomu, že poslucháč má tendenciu sa otáčať za zdrojom signálu, umiestnenie reprosústav je optimálne vedľa pódia, plátna alebo iných bodov, ktoré majú pútať pozornosť.

Centrálne ozvučenie

2. Decentralizované ozvučenie (podhľadové) sa využíva v prípade nedostatočnej výšky stropu na umiestnenie a správnu funkciu centrálneho ozvučenia alebo pokiaľ nie je potreba súvislosti medzi zdrojom signálu a jeho reprodukciou. Ide o zostavu viacerých reproduktorov, ktoré sú optimálne rozmiestnené, väčšinou v podhľadoch alebo zavesené pri strope. Distribučné systémy sú väčšinou používané na zosilnenie hovoreného slova alebo ako vyvolávacie systémy.

Decentralizované ozvučenie