5Signálové vedenia, prípojné miesta

Z hľadiska zamerania tejto kapitoly je kľúčovým pojmom pojem sieťová infraštruktúra.

Sieťová infraštruktúra:

- zaisťuje komunikáciu a výmenu dát medzi dvoma komunikujúcimi systémami
- umožňuje hromadné zdieľanie prostriedkov/zariadení siete
- zaisťuje zdieľanie jednej služby pre viac zriadení/klientov napr. súborový server, software databázy, autentifikáciu klientov a pod.
- prepojuje hardwarové produkty a ich programové vybavenie do jednej lokálnej siete (LAN)
- umožňuje prepojenie viacerých lokálnych sietí LAN naprieč geograficky rozsiahlymi sieťami WAN ako je napr. Internet

Pre výmenu dát/komunikáciu sú potom dôležité signálové vedenia:

- optické
  - dáta sa prenášajú pomocou optických vlákien usporiadaných do optických káblov
  - výhodou je vysoká odolnosť voči okolitému elektromagnetickému rušeniu
  - využívajú sa predovšetkým v chrbticových sieťach
  - jednotlivé vlákna sú zakončené optickými konektormi – napr. LC (Lucent Connector), SC (Standard/Subscriber Connector), ST (Straight Tip), FC (Fiber-optic/Ferrule Connector) a veľa ďalších
  - porty aktívnych prvkov sú najčastejšie typu SFP (Small Form-factor Pluggable) alebo SFP+
- metalické
  - dáta sa prenášajú pomocou metalických párov vhodne umiestnených a usporiadaných v rámci kábla – napr. UTP (Unshielded Twisted Pair), STP (Shielded Twisted Pair)
  - kategórie kabeláže CAT5e, CAT6/6a (dnes najbežnejšie), CAT 7/7a, CAT8
  - typickým zakončením je konektor RJ-45 (Registered Jack-45) označovaný tiež ako 8P8C (8 Position 8 Contact)
  - porty aktívnych prvkov sa rozlišujú podľa dátovej priepustnosti (FastEthernet/Gbit/5Gbit/10Gbit)
- bezdrôtové
  - dáta sa prenášajú voľným priestorom (vzduchom)
  - tieto spoje majú nižšiu dátovú priepustnosť a sú veľmi citlivé na okolité rušenie
  - využívajú sa predovšetkým pre prístupové siete (podľa štandardu IEEE 802.11)
  - pracovné pásma sú rádovo v GHz

Sieťovú infraštruktúru možno ďalej rozčleniť na jednotlivé prvky:

1. pasívne prvky – káble, skrine (racky), prepojovacie panely (patch panely), optické vane a ďalšie inštalačné materiály
2. aktívne prvky
   1. prepínač (Switch) – umožňuje vytvárať jednotlivé segmenty lokálnej siete, voliteľne umožňuje aj lokálne napájanie zariadení PoE/PoE+ (Power over Ethernet), správu služieb L2/L3, management (aj vzdialený v cloude)
   2. smerovač (Router) – zaisťuje prepojenie viacerých sietí typu LAN, prípadne prepojenie dvoch alebo viacerých geograficky vzdialených sietí zaisťuje smerovanie medzi týmito sieťami pomocou statickej alebo dynamickej smerovacej tabuľky, vytvorenie zabezpečených komunikačných tunelov (napr.. IPsec VPN (Internet Protocol security Virtual Private Network)), umožňuje filtrovať prevádzku (antispam, antivír, firewall)
   3. prístupový bod (Access Point) – vhodný na budovanie prístupových sietí alebo na pripojenie klientskych zariadení do lokálnej siete LAN, môže pracovať v režimoch prístupový bod (Access Point)/klient/opakovač (Repeater), implementácie algoritmu MIMO (Multiple Input Multiple Output) a MU-MIMO (Multi User MIMO) vo verziách 2×2:2, 3×3:3 a 4×4:3. Na dosiahnutie maximálnej priepustnosti je potrebné, aby rovnaké štandardy podporoval prístupový bod i klient.

Súčasné formy riešenia pripojenia sieťovej infraštruktúry:

- On-Premise – všetky prostriedky sieťovej infraštruktúry má firma fyzicky pod svojou správou
- Cloud – všetky prostriedky sieťovej infraštruktúry má pod správou poskytovateľ služieb (provider), firma iba využíva služby z poskytovanej ponuky
- Hybrid – časť prostriedkov sieťovej infraštruktúry je pod správou firmy, časť prostriedkov sieťovej infraštruktúry je pod poskytovateľom služieb (provider)