1 Projekčné a zobrazovacie systémy
1.5 Projekčná plocha (plátno)

Správne umiestnenie, resp. poloha projekčnej plochy, vo vzťahu k divákom koncepčne vychádza z niekoľkých nasledujúcich odporučení:

1. Výška obrazu – koncepčne vychádza z rozmeru vzdialenosti x k najvzdialenejšiemu divákovi

- na prehlaď –
- na čítanie –
- na detaily –

2. Vzdialenosť k najbližšiemu divákovi

- Infocomm – vzdialenosť = 1×šířka obrazu
- Projecta – vzdialenosť = 1,5×výška obrazu

3. Spodná hrana plátna od podlahy – min. 110 cm

Základné rozdelenie projekčných plátien:

- predná projekcia – projektor je na rovnakej strane plátna ako diváci
- zadná projekcia – projektor je na opačnej strane plátna ako diváci

Ďalej je možné rozdeliť projekčné plátna podľa konštrukcie na roletové (ovládané ručne alebo elektricky), rámové na stenu, rámové mobilné, statické a kinoplátna.

Formát projekčnej plochy je špecifikovaný dvoma rozmermi – šírkou a výškou (š × v). Zohľadnením týchto dvoch rozmerov môžeme projekčnú plochu rozdeliť na:

- univerzálnu – 1:1
- širokouhlú – 16:9 alebo 16:10
- klasickú – 4:3 (dnes už menej používanú)
- kino – 2,35:1

Prečo je dnes preferovaný širokouhlý formát projekčnej plochy?

Dôvody sú dva. Prvým je, že maximálna veľkosť plátna je často obmedzená výškou miestnosti. Druhým je, že pri rovnakej výške projekčnej plochy v porovnaní s klasickým zobrazíme viac informácií.

Každá projekčná plocha má svoj špecifický povrch, ktorý volíme s ohľadom na typ projekcie:

- Difúzny povrch na prednú projekciu – odráža obraz všetkými smermi rovnako (zisk = 1,0 – 1,1, pozorovací uhol 100° – 120°)
- Difúzny povrch na zadnú projekciu – smeruje obraz všetkými smermi rovnako (zisk = 0,9 – 1,3, pozorovací uhol 60° – 130°)
- Progresívny HD povrch na prednú projekciu – špeciálne navrhnutý pre obraz v rozlíšení Full HD, 4K a vyššie, odráža obraz všetkými smermi rovnako (zisk = 0,6 alebo 0,9 alebo 1,1 alebo 1,3, pozorovací uhol 150° – 170°)
- Optický povrch na prednú projekciu – odráža obraz všetkými smermi rovnako (zisk = 0,8 alebo 2,3, pozorovací uhol 46° alebo 170°)