3Riadiace systémy

Riadiaci systém je sústava hardwaru a softwaru, ktorý umožní používateľom ľahké a intuitívne využitie AV/IT technológií v miestnostiach aj v celej budove bez technických znalostí a návodov.

Riadiace systémy umožňujú ovládanie celého AV systému pomocou jednoduchého používateľského rozhrania. Celý AV/IT systém je zložený z mnohých jednotlivých komponentov, ktoré vo výsledku pracujú ako jeden systém. Avšak na ovládanie takéhoto AV systému sú potrebné hlboké znalosti každého jednotlivého prístroja. Riadiace systémy dokážu spraviť ovládanie prístupnejšie, preto sa od používateľa nevyžaduje žiadna technická znalosť o týchto AV prístrojoch. Riadiace systémy zjednodušujú mnoho individuálnych funkcií a krokov potrebných k špecifickým úkonom. A naviac sú riadiace systémy schopné aktivovať sa určitou udalosťou. Napríklad stačením tlačidla alebo dosiahnutím určitej teploty. Systém spustí následne reakciu automaticky prednastaveným spôsobom.

Výhodou pre používateľa je ovládanie AV techniky a ďalšej technológie z jediného ovládacieho panelu, zjednodušenie a komfort obsluhy, automatizácia, spojenie viacerých funkcií do jediného tlačidla alebo prispôsobenie sa ďalším individuálnym požiadavkám používateľa.

V súčasnej dobe sa riadiace systémy využívajú na ovládanie kúrenia a chladenia, vzduchotechniky, vonkajšieho a vnútorného osvetlenia, tieniacej a zatemňovacej techniky, relaxačných zón, zabezpečovacích a protipožiarnych systémov a audio a video techniky.